nl lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv nl nl oc en es lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
“Spīdoliešiem” sporta stundu vada bokseris Mairis Briedis – ZZ.lv
Vārda dienas svin: Elza, Ilizana
andra.ozola@zz.lv - 04.02.2022 - 14:26
Neierastu sporta stundu šodien aizvadīja Jelgavas Spīdolas Valsts ģimnāzijas 9. un 12. klašu skolēni. Viņiem stundu Raiņa ielas Sporta nama boksa zālē vadīja pasaulē zināmais bokseris Mairis Briedis, mudinot jauniešus ne tikai sportot un būt aktīviem, bet arī iegūt izglītību, kurai ir tikpat būtiska loma sportā, informē Jelgavas pašvaldības Sabiedrisko attiecību pārvaldē.
“Jauniešiem nedrīkst kaut ko uzspiest ar varu, ir tomēr jāpanāk, lai viņus pašus tas ieinteresē un viņi vēlas sportot, tad arī neizpaliks rezultāts,” uzskata M.Briedis.
Slavenais bokseris kopā ar jauniešiem veica iesildīšanos, izpildīja dažādus koordinācijas vingrinājumus, kas trenē veiklību un koordināciju, kā arī parādīja pamata boksa paņēmienus. “Jāatzīst, ka šis bija man pavisam kas neierasts, jo ikdienā treniņos esmu tikai es un mani sparinga partneri, bet es ceru, ka jaunieši izbaudīja un arī guva kādu atziņu savai tālākajai dzīvei,” pēc sporta stundas atzina M.Briedis, gan papildinot: “Ja šis būtu nopietns boksa treniņš jaunajiem bokseriem, es būtu stingrāks.”
M.Briedis, uzrunājot jauniešus, uzsvēra, ka dzīvē ļoti būtiska ir izglītība un zināšanas, kas attīsta katras personas mentālo būtību, tikpat svarīgi ir sportot, jo tas norūda, uzlabo un nostiprina fizisko veselību, audzina mērķtiecību, un tieši viņa pārstāvētais sporta veids, viņaprāt, ir tas, kas norūda par īstiem večiem. Tāpat dzīvē esot svarīgi neaizskart citus un neapcelt vājākos, jo nekad nezini, vai jūsu ceļi dzīvē vēl nekrustosies. “Lai arī ar ko jūs savā dzīvē nodarbotos, esiet saliedēti un gudri, jo gudrajiem pieder pasaule,” tā M.Briedis, uzsverot, ka ir ļoti svarīgi katram atrast kādu nodarbi, ar ko aizpildīt brīvo laiku, tad prāts nevedīsies uz dažādām muļķībām.
Saturs turpināsies pēc reklāmas.
“Bezdarbība noved līdz bezdibenim, un to zinu teikt no pieredzes. Visi nedarbi notiek tikai aiz nekā nedarīšanas,” tā bokseris. Viņš pārliecināts, ka panākumu atslēga, lai sasniegtu augstus rezultātus, ir mērķtiecība, pareizi cilvēki, kuri māk tevi motivēt. “Bet pats galvenais – pašam ir jābūt motivētam. Svarīgi ir pašam atrast to īsto sporta veidu un iet soli pa solim uz priekšu, izjūtot to, saprotot, nostiprinot sevi tajā, un tikai tad, kad jau esi sasniedzis pirmos panākumus, neapzināti vari nokļūt līdz olimpiskā čempiona medaļai,” tā M.Briedis.
Spīdolas ģimnāzijas direktore Ilze Vilkārse ir pārliecināta, ka Latvijā ir jāvairo jauniešu vēlme un centība tiekties pēc izcilības, jāvairo izpratne, ka lieli panākumi nāk ar darbu, ar pacietību, ar uzdrošināšanos darīt vairāk. “Mairis Briedis jau kopš pirmajiem viņa lielajiem panākumiem boksā tiek vērtēts kā viens no Latvijas sporta pasaules varoņiem. Viņa vadītā sporta stunda un tikšanās ar tik mērķtiecīgu un spēcīgu personību ir brīnišķīga dāvana skolai Spīdolas dienā, ko nosvinējām šonedēļ,” atzīst direktore.
Skolas sporta skolotājs Jānis Rihards uzskata, ka skolēniem ir motivējoši satikt personības, kuras jau savā dzīvē kaut ko ir sasniegušas. “Iespējams, ka šī sporta stundu kādu no šiem jauniešiem ieinteresēs profesionāli trenēties boksā un apjaust, ka ar mērķtiecīgu darbu var sasniegt lielas virsotnes. Domāju, ka šī ir lieliska ceļamaize jauniešiem dzīvē,” tā sporta skolotājs. Jāpiebilst, ka pieciem skolēniem šī sporta stunda kopā ar M.Briedi bija īpašāka, jo viņi ikdienā nodarbojas ar boksu un tagad viņu boksa cimdus rotās arī slavenā boksera M.Brieža paraksts.
Saturs turpināsies pēc reklāmas.
Pirms sporta stundas M.Briedi ar ierašanos Jelgavā sveica arī Jelgavas pilsētas pašvaldības iestādes “Sporta Servisa centrs” direktors Juris Kaminskis, dāvinot M.Briedim šaha spēli, ko viņš varēšot uzspēlēt brīvajā laikā, lai trenētu prātu.
Bokss Citas ziņas Izglītība Jelgavā Sports
Arī otrdien Latvijā gaidāms lietus un brāzmains vējš
Jelgavas čempioni skvošā pieaugušajiem – Jānis Plūme un Laura Gaigala
Izbraukumā jāiztur četras spēles piecās dienās
Džudo turnīrā Ādažos medaļas arī Sergeja Vasjkova audzēkņiem
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.